LidanRubinov/Halacha-QA huggingface dataset:
שאלה: המשך לשאלה על ערלה בפירות: במענה לשאלתי על פירות שאין בהם יותר מחצי אחוז ערלה - הרב כתב: "בכל אופן לדעתי כדאי לקנות רק במקומות מפוקחים שאין בהם ערלה." אבל הפירות הנמכרים בכל המקומות המפוקחים, שהם לא תחת השגחת מהדרין, הם כן נגועים בערלה מעל חצי אחוז. האם הכוונה היתה שגם אגס ותמר עדיף ליתר בטחון לקנות רק במקומות מפוקחים, אפילו שאין בהם חשש ערלה?
תשובה: אנו מעדיפים תמיד לא להכנס לנושא של ביטולים, כשם שאנו מעדיפים לאכול דבר בשרי שלא נפלה בו טיפה חלב למרות שטיפת חלב בטלה בששים של הבשר. לכתחילה איננו רוצים להגיע למצב של ביטול אלא להתשדל לאכול דברים שהם בלא חשש כלל. ברור שאם קנית, קבלת וכדו' אין צורך לחשוש ואפשר לאכול. על כן כוונתי, כיוון שאפשר להשיג פירות (אפילו אגס ותמר) ללא כל חשש, מדוע שנכנס לספקות. אבל ברור שאם יש סיבה מיוחדת אפשר להקל בפירות שאין בהם 1 200. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: אורך פאות הראש: האם אורך פאות 3 מ"מ נחשב עדיין בגבולות ההלכה?
תשובה: בהלכה מוזכר שהאורך המינימלי צריך להיות באופן שניתן לתפוס בפי הזוג, אני חושב ש-3 מ"מ זה מספיק, וניכר שנשאר משהו כדי שלא תהיה השחתה.
שאלה: הלכות גילוח הזקן: האם איסור גילוח הוא רק בשימוש בתער (סכין)? האם מותר להשתמש בשעווה? האם מותר להשתמש במכשירים שתפקידם ללכוד את השערות ללא סכינים ולשלוף אותם?
תשובה: אסור להשתמש בסכין או בדומה לו, שגם חותך בצורה מסיבית וגם קרוב לבשר. מותר בשעוה כי היא עוקרת ולא חותכת. אם ברור שהמכשיר תולש או עוקר ולא חותך- אין בזה השחתה.
שאלה: החזרת מוצר שנקנה בכרטיס אשראי: לפי החוק - אדם שהזמין מוצר דרך הטלפון ושילם בכרטיס אשראי, יכול לחזור בו תוך 14 יום. האם כאשר הוא חזר, אין אפי "מי שפרע"?
תשובה: קללת "מי שפרע" (ב"מ, מ"ד.) הינה קללה שמקללים בבית דין את מי שסיכם על עסקה, והוא אינו עומד בדיבורו ורוצה לחזר מן הקניין. אם חוקית ניתן לחזור מהקניה, אם כן הקניה הינה קניה על תנאי שהלוקח לא יחזור בו. פשוט שאין במעשה החזרה מהקניין במקרה כזה חוסר הגינות מצד הלוקח וממילא אין מקום לקללו. הרב ינון זמיר
שאלה: החזר על קניית לחם במחיר גבוה בפחות משתות: קונה שקנה מ"סופר" לחם במשך זמן מרובה ואח"כ שם לב שמכרו לו במחיר גבוה בהפרש פחות משתות, ורוצה לקבל החזר על זה, היות שערוה"ש, רכז, סק"ב כותב שדברים כלחם - המחיר שווה בכל החנויות, ולכן גם בפחות משתות צריך להחזיר. וכותב שכן משמע מהגמ - פחות משתות לא ידיע, משמע שדבר הידוע לא מוחלין. אך הגמ שם אומרת (ב"ב דף צב) פחות משתות, לא ידיעה במנה או במנא (ריטבא) רש"ש ורבנו גרשום לא גורסים "מנה", ואז זה כמו הבנת ערוה"ש. אך הריטב"א שכן גורס במנא, וחלק מהדפוסים - "מנה", והכוונה, שפחות משתות, זה לא ניכר במקח, בחפץ הנמכר, ואז זה לא כמו הבנת ערוה"ש. והמוכר פטור, ולכאורה מספק נפסק לטובת המוכר.
תשובה: ראשית, אכן רבים לא גורסים את המילה ב"מנה" שכן היא לא מסתדרת לוגית, וכך כתוב בדקדוקי סופרים. המילה "מנא" כמובן מתאימה להקשר. דרך אגב ישנה גרסה נוספת-"כמה" (יעב"ץ). גם אם גורסים את המילה "מנא", ההשלכה שרצית לעשות מקביעת הגמרא שכשהמחיר לא ניכר בחפץ יש מחילה בפחות משתות ממילא הוא הדין גם בחפץ בעל מחיר קבוע- אינו מוכרח. נ"ל שכוונת הגמרא היא (לפי כל הגירסאות) אותה כוונה. וגם בלחם שמחירו קבוע למעשה כן ניכרת האונאה פחות משתות, היא ניכרת במחירו של החפץ. הרא"ש (ב"מ ד,כ) מציג שתי הבנות מדוע באונאה פחות משתות לא צריך להחזיר: 1. אי אפשר לקבוע מחיר מדויק. גם אם נלך לשני שמאים מומחים נקבל הערכות שונות במקצת. נמצא שעד שתות יותר או פחות זהו המחיר האמיתי של החפץ. 2. כך היא דרך המסחר, לפעמים הלוקח מוסיף על המחיר ולפעמים המוכר מוזיל את סחורתו. מעיון בהמשך דבריו של ערוה"ש (רכז,ז) נראה שאת חידושו בדבר מוצרים שיש להם מחיר קבוע (יש להעיר שבנידון דידן מדובר רק בלחמים או מוצרים אשר הינם בפיקוח ממשלתי, רק אז ניתן להגדירם כבעלי מחיר קבוע) שאב מדברי הרא"ש הנ"ל. חידושו של ערוה"ש מבוסס על היסוד שבדין מחילה בפחות משתות וללא תלות בגרסה. נוסיף, שיש סברה לומר לא כערוה"ש בנידון דידן. אפשר לומר שכיון שאנו מתייחסים למחיר שנקבע בחוק כמחיר הלחם, אז גם התייחסותנו להשלכות של אונאה במחיר יהיו כפי שנקבע בחוק. אם על פי החוק צורת הענישה הינה בין רשויות החוק למוכר הפושע כגון מעשר, קנסות וכד' ללא קשר ללוקח וללא חובת פיצויים כלפיו, ייתכן שלא יצטרך המוכר להחזיר את הפרש האונאה. וצ"ע. הרב ינון זמיר
שאלה: תמיכה בילדים נשואים: 1. האם אפשר לתמוך בילדים נשואים שהם אברכים או לומדים ועובדים חלקית (הנשים עובדות ומשכורתן אינה גבוהה) במקום לתת צדקה לאחרים כמו ארגונים שונים או הכנסת כלה וכו? 2. האם לתת לכל הילדים סכום שווה או לתת לאחד מהם שמצבו הכלכלי קשה יותר סכום יותר גבוה?
תשובה: יש מקום לתמוך בילדים הלומדים אך נכון לחלק גם לאחרים. לשאלה איך לתת לילדים צריך להזהר שלא להפלות בין הילדים אלא אם כן מוסכם על ידם לתת יותר למי שמצבו יותר קשה.
שאלה: לאכול מרק שבושל בסיר בשרי עם גבינה צהובה: סיר בשרי שאינו בין יומו שבושל בו מרק האם ניתן להוסיף למרק גבינה צהובה כשהמרק נמצא בצלחת?
תשובה: לפי שיטת חכמי ספרד, מותר. לפי שיטת יהודי אשכנז, אין לעשות זאת לכתחילה אולם בדיעבד אין נאסר. הגדרת "בדיעבד" במקרה זה.
שאלה: כשרות כלים: יש לי שתי שאלות לגבי כלי אוכל (יד ראשונה) שהם נראים שעשויים מזכוכית אבל לא בטוח (אולי מפיירקס או סוג אחר). שאלה אחת, היא איפה אפשר לבדוק ממה זה בטוח עשוי? שאלה שניה לגבי אותם כלים, אציין כי בחודשיים האחרונים לא השתמשתי בהם וגם אם כן אז מעט מאוד (פעם פעמיים וגם אז רק למאכלי פרווה). אני לא בטוחה לגבי מה היה בהם לפני חודשיים ויותר- בשר או חלב או פרווה. בטוח שלא בושל בהם כי זה מזכוכית אבל אולי היו שם מאכלים חמים. היום אני לא יודעת אם אני יכולה לשים בהם בשר חלב. אם בכל זאת צריך להגעיל אותם, איפה אפשר לדעת מהם התנאים לכך ואיך עושים זאת. מראש
תשובה: א. תוכלי לברר בחנות שמוכרת מוצרי כלי בית. ב. במצב שתיארת לדעתי אין צורך להגעיל כיון שברור לך שלא בישלת בהם על האש ממש.
שאלה: לפתוח חלון כשהמיזוג מופעל: לעתים במקומות ציבוריים, כגון: בית כנסת וספריה, ישנו מזגן קור בעוצמה מאוד גבוהה. כאדם הסובל מכך רבות, אני רוצה לפתוח קצת את החלון שלידו אני יושב. מצד אחד, הקור בחדר הגדול ישאר, מצד שני, החום הנעים מבחוץ יאזן לי את הכפור שאני מרגיש. עד כמה שאני מבין, החום הקטן שנכנס לא אמור להשפיע על הקור בחדר, מדובר בחדרים ענקיים. אולי זה יגרום למזגן קצת יותר לעבוד (ואז זה "לוקח" חשמל למקום), אבל גם זה בספק. האם מותר לפתוח את החלון לידי? יצויין שבדרך כלל פניה לאחראי מזגנים לשם החלשת הקור איננה עוזרת.
תשובה: לא נראה לי שצריך להיות חסיד עד כדי כך.
שאלה: כלי לנטילת ידיים: למה צריך לנטול ידיים באמצעות כלי ולא דרך הברז?
תשובה: בעל הלכות גדולות (ברכות סוף פרק ו) כותב שהסמיכו חכמים דין זה על מי חטאת שנאמר שם 'מים חיים אל כלי', או על קידוש ידים ורגלים שבמקדש. הרב יאיר וסרטיל
שאלה: מה מותר לתבוע ממזיק בתאונת דרכים: לצערי, עברתי תאונת דרכים קלה, במהלך נסיעה מטעם העבודה. הנהג הפוגע מודה באשמתו הבלעדית והוא התחייב לשלם. שאלתי היא אלו תשלומים אוכל לתבוע ממנו. א. במידה וכלי הרכב צריך גרירה למוסך, האם ישלם גם על הגרירה? ב. האם המזיק חייב לשלם את הורדת הערך או את שווי התיקון? כנגזרת מכך, אם ארצה לאמוד את השווי הנוכחי של הכלי ע"י שמאי, האם על המזיק לשלם גם על השמאות? ג. חובת הת על הבדיקות במיון, מוטלת על המעביד או על המזיק?
תשובה: אם הוא מוכן לשלם גם עבור הגרירה, השמאות והבדיקה במכון, אין שום בעיה הלכתית.
שאלה: להתחיל את התפילה באוטובוס: בבקרים אני נוסע באוטובוס כדי להתפלל שחרית סמוך למקום עבודתי ולא תמיד אני מגיע בזמן. האם עדיף להתחיל להתפלל באוטובוס ללא טלית ותפילין (כי לא נוח לי להניח באוטובוס) עד ישתבח, ואז כשאני מגיע לתפילה להניח אותם בלי ברכה ולהמשיך עם הציבור, או שעדיף לא להתחיל להתפלל באוטובוס, וכשאני מגיע לתפילה להניח טלית ותפילין עם ברכה ולדלג על פסוקי דזמרה כדי להגיע לעמידה עם הציבור?
תשובה: יש עדיפות שתשתלב עם הציבור במניין, ולכן תתחיל להתפלל בדרך פסוקי דזמרה וכשתגיע למניין תניח תפילין ותמשיך עם הציבור. ניתן לברך על התפילין בין ישתבח ליוצר אור.
שאלה: מוצר בלי סימן כשרות יכול להיות כשר?: לא מזמן חבר שחזר מחו"ל הביא לי חבילה של חטיף שוקולד קיט קט שמיוצר ע"י נסטלה בבולגריה. החטיף נקנה בדיוטי פרי בארץ ואין עליו כל סימן כשרות, האם בכל זאת כשר?
תשובה: כדי לדעת אם המוצר כשר יש לשאול אדם נאמן שהיה נוכח בתהליך היצור שלו. כל עוד אינך מכיר אדם כזה, יש להתייחס למוצר כאינו כשר. כמדומה שהרוב המוחלט של המוצרים שאין עליהם סימן כשרות אכן אינם כשרים.
שאלה: שינוי מטרת צדקה: אם חשבתי בדעתי (בלא להוציא בפה) לתת כסף לישיבה, האם מותר לתת אותו למשפחה כלשהי לצורך טיפולים בילדה חולת סרטן או אולי לחלק את הסכום?
תשובה: מחשבה אומנם מחייבת בצדקה לחלק מהפוסקים. הקדשה ליעוד מסויים אינה מקנה לאותו יעוד לדעת פוסקים רבים אלא מחייבת את האדם לתת צדקה באופן כללי, לכן נראה לענ"ד שאתה יכול לשנות.
שאלה: תשובה של הרב על תרופות סגוליות: הרב השיב של שאלה לגבי רפואות שונות שהשואל קרא להם סגוליות. השואל כרך בדבריו מספר סוגי רפואות שאין קשר ביניהם. לצורך ההסברה אקדים סיפור: כמי שעוסק ברפואה אלטרנטיבית אני משיב למי שאומר לי "אני לא מאמין ברפואה אלטרנטיבית" - האם "אמונה" או "כפירה" במשפט פיתגורס גורר אותו יחס לחוק הכלים השלובים. הוי אומר תחת המטריה של רפואה אלטרנטיבית נמצאות שיטות שונות שאין כל קשר בינהם ולכן יש לדון על כל שיטה לגופה. יחס מסויים לשיטה אחת אינו גורר בהכרח יחס זהה לשיטה אחרת. ונחזור לשאלה. השואל הזכיר המאופתיה. על שיטה זו נעשו נעשו מחקרים רבים. וכיון שהרוצה לאמן דבריו יקריב עדותו אפנה למחקר שנעשה בבית החולים הדסה בירושלים המראה את תועלתה של תרופה המאופתית בשם טראומיל על אפטות בפה אצל חולי סרטן.כמו בדברים מדעיים רבים ישנם מחקרים לכאן ולכן. אם דיינו באילו המוכחים את תועלת כדי לומר שיש בה תועלת שנחקרה. איני נדרש לסוגיית ההסבר כיצד היא פועלת. וכבר העיר בשו"ת בנין ציון סימן סז שאין לנו הסבר הגיוני ללחישת לחש על מכה הנזכרת בח והיא מותרת אם היא נעשית על ידי מי שאינו כומר לע"ז.ודאי שהעוסקים בהומאופתיה אינם מסבירים זאת על פי חכמת הח"ן, ואם יש כאלו הם עושים זאת על דעתם האישית. השפעת נרות הופי היא פעולה טכנית פשוטה של יצירת ואקום על ידי גליל שמדליקים אם בצידו האחד דבר שגורם לשאיבת החמצן. הואקום גורם למשיכת פסולת שהצטברה באוזן. יש נרות הופי שיש בהם גם צימחי מרפא.וכנראה שגם החום מסייע בהמסת הפסולת. (אגב אזכיר שיש שיטה לכיבוי שריפות בבארות נפט על ידי פיצוץ מבוקר שגורם לכילוי החמצן וכיבוי האש מחמת כך לפרק זמן קצר ביותר. יש להספיק בפרק זמן זה למנוע המשך זרימת הנפט). שוב אם מטפל מסויים מכניס כאן הסברים נוספים זה על אחריותו.
תשובה: כל תרופה שנבחנה בכלי מחקר מדעיים, בדרך שבה נבחנות כל התרופות, ראויה לשימוש.
שאלה: פסוק להזמנה של בת מצוה: בתנו חוגגת בת מצווה ואנו מחפשים פסוק שמתאים לכתוב בהזמנה. לילדה קוראים אפרת, תאריך לידה: כ"ח אב. ובשורות טובות.
תשובה: מזל טוב. הפסוק ברות נשמע מתאים אבל אולי קצת ארוך: (רות פרק ד, יא) "ויאמרו כל העם אשר בשער והזקנים עדים יתן ה' את האשה הבאה אל ביתך כרחל וכלאה אשר בנו שתיהם את בית ישראל ועשה חיל באפרתה וקרא שם בבית לחם". פסוק שתחילתו באות א' וסופו ת': (תהלים פרק פ, טו) "אלקים צבאות שוב נא הבט משמים וראה ופקד גפן זאת". בברכת התורה, WWW.Yeshiva.org.il
שאלה: "בת פלוני לפלוני"- האמנם?: האם במאמר ח על בת הקול שמכריזה "בת פלוני לפלוני" הכוונה היא שקיים לו לאדם זיווג אחד שנקבע מראש והוא השלמתו, החצי השני של נשמתו או שמא קיימים מספר זיווגים התלויים במעלתו ובעבודה שלו על עצמו, ואולי- הזיווג תלוי בבחירת האדם, וביכולתו להתחתן בעצם עם כל אחת אחד? בהתאם לכך, האם קיים מצב של "פספוס" הזיווג המיועד לי, כשע"י מבחנים חיצוניים או התבוננות שטחית, אפשר בעצם "להפסיד" את אותו "חצי שני של נשמתי"?
תשובה: אלו שאלות שאין עליהם תשובות מוחלטות ולכן גם לא יבנו בך שום דבר משמעותי. אין ספק שצריך להאמין בהשגחה פרטית, במיוחד בנושא הזיווג, ולמרות זאת יש לעשות השתדלות בנושא זה. ההשתדלות היא בעיקר תפלה ועשיית גמילות חסדים. על השתדלות זאת יש להוסיף השתדלות מעשית לחפש הצעות הגונות. עם יש תקיעות בפגישות ויותר מידי פעמים לא יוצא קשר אל הפועל, כדאי ללכת ליעוץ.
שאלה: ריקודי עם לילדות: ברצוני לשלוח את בנותי (גיל 8,9) לריקודי עם, כמובן בקבוצה של בנות בלבד. האם זה ראוי, היות והשירים הם לא שירי קודש? (אנו מקפידים לשמוע שירי קודש או של זמרים שומרי מצוות בלבד)
תשובה: אם תוכן השירים אינו שלילי, אין בהם איסור.
שאלה: כמה זמן צריכים להשאר נשואים כשאין ילדים?: אני נשואה 8 שנים ללא ילדים. טיפולי פוריות שלא הצליחו ומצבי הרפואי, על פי הנחיית רופא, לא מאפשרים לי ללדת. נאמר לנו שאני נמצאת בסכנת חיים אם אני אכנס ואלד. לבעלי יש ילד מנישואים קודמים. האם יש הלכה על פיה בעלי צריך לנהוג, מתי לתת לי גט על מנת שיוכל להעמיד צאצאים? אציין שבעלי מתנגד להתגרש ממני. ולאמץ, שננו לא מוכנים ולא פונדקאות. אם הוא לא יתגרש ממני, האם הוא יענש בעולם האמת? תזכה למצוות.
תשובה: אם הקשר בין בני הזוג הוא עמוק וחזק אין חובה להתגרש. יש דוגמאות רבות לכך של גדולי ישראל. כדאי בכל זאת לחשוב על פונדקאות מביצית שלך וזרע שלו. הצאצא יהיה שלכם מבחינה הלכתית.
שאלה: התמודדות של בת לאמא בדיכאון לאחר לידה: אני בת 16. אמא שלי לא מרגישה טוב כבר שנה, יש לה דיכאון אחרי לידה וזה משפיע על כל הבית. היא בקושי מטפלת באחים הקטנים שלי. אבא שלי כמעט ולא הולך לעבודה כי הוא צריך לטפל בהם. בזמן האחרון זה ממש החמיר והיא נסעה מחוץ לעיר כדי שאולי שם היא תרגיש יותר טוב. הייתי צריכה לחזור הביתה כמעט כל יום לעזור והכל נפל אבא שלי. אני לא יודעת מה לעשות, נורא קשה. כבר אין לנו אמא בבית. אין לי אמא שתעודד אותי ברגעים שאני הכי צריכה אותה ונורא קשה לי. אני בסך הכל ילדה. אני גם נורא מרחמת על אבא שלי שהכל נופל עליו. בבקשה, מה אני יכולה לעשות? איך אני יעודד אותה (יושבת כל היום בבית ובוכה) ואת עצמי? ואם היא לא תצא מזה הרבה זמן, איך נוכל להמשיך ככה במצב הזה?
תשובה: את נערה צדיקה שיש לה התמודדות קשה. את צריכה להאמין שמכל התמודדות אדם צומח ומרוויח משהו. עכשיו את חושבת כמה כיף לחברות שלי אבל בעז"ה, לאחר התקופה הקשה כשתעמדי לפני החתונה שלך, את תוכלי להגיד לעצמך שאת נבינת ונהפכת לאישה עם הרבה כוחות דווקא בגלל כל הניסיונות הקשים שהקב"ה מזמן לך בחיים. הרבה אמונה זה המזון שגם את וגם אימך צריכות. את באופן אישי צריכה לעשות לעצמך סדר בחיים. את צריכה לראות במה את עוזרת בבית ולוקחת אחריות ובמה האחריות שלך להיות כמו שאר החברות שלך ששמחות בחיים ויש להם חיי נערות רגילים. מעבר לכך, מאד חשוב שיהיה לך אישה מבוגרת שאת יכולה להתייעץ איתו. זה יכול להיות מדריכה או יועצת או שכנה. הדבר שהכי יעודד את אימא שלך הוא שאת מספרת לה על עצמך ואומרת לה שב"ה טוב לך ושאת מתגברת על הקושי. את מספרת לאימא שלך רק דברים טובים. כך תעודדי את אימא שלך. חזקי ואימצי.
שאלה: מרק חלבי בצלחת בשרית: הכנו מרק בצל פרווה בסיר פרווה. העברנו את המרק לצלחות בשריות ואז פיזרנו בו גבינה צהובה מגוררת. רק לאחר מעשה קלטנו מה עשינו. א. מה היה דין המרק באותו רגע? ב. מה דין הצלוחיות הבשריות והכפות הבשריות שהיו בתוך הצלוחיות? מראש לכת"ר.
תשובה: אם הצלחות לא שימשו לאכילת בשר חם תוך 24 שעות, המאכל כשר אך הצלחות טעונות הכשר.
שאלה: לחזק גבות למשך שלוש שנים: האם מותר לבנות לחזק גבות ע"י חומר חזק שנשאר על הפנים כ3 שנים? שמעתי שעל הפנים מותר לצורך יופי. זה נשמע לי מוזר, כי אני יודעת שאסור לקעקע בשום צורה שהיא ועוד להבליט יופי נשי? לא נשמע לי טוב. על העזרה
תשובה: אכן, כתובת קעקע היא עברה חמורה. כי גם כאשר אדם מצטער על כך לא ניתן לתקן. אולם חיזוק דבר קיים אינו כתובת חדשה.
שאלה: לשמוע זמרת דרך רמקול: יש איזה היתר ללכת לשמוע זמרת בהופעה חיה, כי היא שרה דרך רמקול ואפשר להקשיב לתוכן השיר ולא להתרשם דווקא מהקול?
תשובה: אין היתר.
שאלה: דעתה של ההלכה על תרומת זרע מבנק הזרע: רציתי בבקשה לדעת את דעתה של ההלכה לעניין של תרומת זרע מבנק הזרע וכן תרומת ביצית על מנת לזכות ולהיות אם בישראל. ומה ההשלכות של התהליך המורכב הזה מבחינת ההלכה והיהדות.
תשובה: "תרומות" כאלו עלולות לגרום לתקלות חמורות, כגון: שאח ישא את אחותו, ועל כך הזהירה התורה: "ומלאה הארץ זימה". אם יש מקרה חריג של הכרח להשתמש בתרומה כזו, יש להתייעץ עם רב בר סמכא כיצד לעשות זאת כדי למנוע את התקלות.
שאלה: לאכול פירות שנקנו בשבת: האם מותר לאכול פירות שנקנו בשבת?
תשובה: מותר לאכול, הפרי לא נאסר באכילה.
שאלה: חלוקת החברים למנייני הבר-מצווה: יש לי שני חניכים שהבר מצווה שלהם מתקרב. הבר מצווה יוצא על אותה פרשה. אחד קורא במניין בשעה 8 בבית כנסת אחד והשני קורא במניין של 8:30 בבית כנסת אחר. הם שאלו אותי איך לעשות את החלוקה? הרי שחלק ילכו לקריאה של אחד ואז יכול להיות שהשני ייפגע. אם הרב יכול בבקשה להביא לי רעיון שאני יוכל להגיד להם זה יעזור.
תשובה: בכל בית כנסת יתפללו הילדים שרגילים להתפלל תמיד עם הוריהם. וכך לכל ילד יהיו חברים כאשר יעלה לתורה.
שאלה: סיגריה אחת בשבוע: האם יש בעיה לעשן רק פעם בשבוע? מה ההבדל בין סיגריה אחת לבקבוק קולה, למשל, שידוע שגם הוא מזיק לבריאות?
תשובה: אם אתה יכול להימנע, אני ממליץ שתימנע לגמרי הן מהסיגריות והן מהקולה.
שאלה: ערלה בגדר חיה מפסיפלורה: ראיתי שהרב אומר שבפסיפלורה צריך לשמור שנות עורלה. בפסיפלורה משתמשים גם לצורך גדר חיה. האם במקרה ששתלתי לצורך גדר חיה יש הבדל לעניין שנות ערלה?
תשובה: אם נטעת את הפסיפלורה רק בשביל גדר ולא בשביל פירות, אזי אין צורך לשמור שנות עורלה.
שאלה: חתונת הבן בשנת אבל: אמא נפטרה ב-ד בסיון. והבן שלי שיבדל לחיים מתחתן בחודש תמוז. איך עלי לנהוג בחתונה האם מותר לי לקבל את האורחים? והאם מותר לאחים שלי לבוא לחתונה?
תשובה: לך מותר להיות בכל החתונה מאחר והתפקיד שלך הוא לארח את כל המוזמנים. האחים שלך יכולים להיות בחופה אולם לא בסעודה (אלא אם כן יש להם תפקיד מיוחד) או בריקודים. ניתן לסדר להם שולחן מחוץ לאולם (בחדר הכניסה או במסדרון).
שאלה: המשך סעודה שלישית לאחר שקיעה: במקרה שמתחילים לאכול בסעודה שלישית בשבת לפני השקיעה דברי מזונות או שהכל, האם מותר להמשיך לאחר השקיעה או שזה רק במקרה שאוכלים לחם?
תשובה: מותר להמשיך לאחר השקיעה רק אם נטלת ידיים ואכלת לחם.
שאלה: הפרדה בין סקוצ  בשרי לחלבי: מדוע צריך להפריד בין סקוצ חלבי לבשרי הרי הסבון פוגם טעם, מה גם כששוטפים במים פושרים אין שום בליעה בכלי?
תשובה: בדיעבד אכן שום דבר לא נאסר, אולם מבחינת הנהגה טובה - כן עושים הפרדה.
שאלה: להשתמש בצמר פלדה לשטיפת כלים בשבת: האם מותר להשתמש בצמר פלדה לשטיפת כלים בשבת?
תשובה: אין להשתמש בצמר פלדה לשטיפת כלים בשבת.
שאלה: עניית קדושה לפי נוסח החזן: בביהכנ"ס שלנו כל חזן מתפלל לפי הנוסח שלו. האם בקדושה אני צריך לענות לפי נוסח החזן או לפי הנוסח בו אני מתפלל?
תשובה: יש לענות קדושה לפי נוסח החזן. ושאר התפילה, יש להתפלל כפי הנוסח שאתה רגיל בו.
שאלה: ברכה אחרונה ללא ברכה ראשונה: אם לאחר האכילה נזכרתי ששכחתי לברך על המזון, האם עליי בכל זאת לברך ברכה אחרונה?
תשובה: כן.
שאלה: ערלה בשווקים: לפי מיטב ידיעתי מותר לקנות פירות במקום ללא השגחה, האם יש עניין להקפיד לקנות במקום שישנה השגחה?
תשובה: יש לקנות במקום עם השגחה, לכתחילה. בדיעבד, שכבר קנו או מתארח, יש מקום להקל בפירות שאין בהם 50  ערלה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: צדקה בגמ"ח למטרות רווחה: קיים גמ"ח המיועד למתפללי בית הכנסת. רשאים לקבל את הגמ"ח כל המתפללים, גם אלה שאינם עניים או אינם נמצאים במצוקה כספית. ניתן לקבל כסף למטרות רווחה: קניית מכונית,ציוד וריהוט וכדומה. בעת אמירת יזכור מקבלים כרטיסים אישיים, המתפללים נודרים צדקה לעילוי נשמת יקיריהם ומסמנים את סכום הצדקה בכרטיס ומעבירים את הכסף לגמ"ח. 1. האם כספי גמ"ח המועברים לאנשים שאינם בהגדרת עניים או שאינם שרויים במצוקה כספית - נחשבים צדקה? 2. האם אדם שנדר צדקה והעביר את כספו לגמ"ח קיים את נדרו או שמא עליו לשלם בנפרד לעניים ובכך יקויים הנדר?
תשובה: 1. ישנה מצווה להלוות גם לאנשים שיש להם כסף אולם זקוקים באופן זמני לכסף נוסף. 2. הוא קיים את הנדר.
שאלה: סדר תפילות בבית: אני קם בבוקר אומר "מודה אני". לאחר מכן שוטף פנים ומתפנה בשירותים, שוטף ידיים ונוטל ידיים ואומר ברכות השחר. לאחר מכן שותה קפה ומניח תפילין. ברצוני לדעת כמה דברים: 1. האם הסדר תפילות הוא טוב ומקובל? 2. מהו סדר התפילות הנכון לאחר הנחת תפילין, היות ואני מתפלל בבית לבד? 3. בגלל שהעבודה משתנה ואני ברובו נמצא בדרכים אשמח לדעת את סדר התפילות במשך היום (שחרית,מנחה,ערבית), סדר התפילות והברכות לבד? 4. האם מעשר הוא חובה לפי ההלכה,וצריך לתת עשירית מהכסף לצדקה?
תשובה: 1. לפני שאתה שוטף פנים כדאי שתיטול ידיים בלי ברכה ולאחר השירותים תיטול שוב ידיים ותברך כמו שאתה עושה בכל בוקר. קפה עדיף לשתות לאחר התפילה. 2. סדר התפילות הוא כמו שכתוב בסידור. מי שמתפלל לבד מתפלל כרגיל רק ללא חזרת הש"ץ וקדישים ואומר את נפילת אפיים בלי ליפול ממש. כמו כן, אין לומר י"ג מידות ביחידות. 3. כנ"ל. 4. מעשר כספיםהוא מנהג, ואם אינך בבעיות כלכליות כדאי לנהוג אותו. אם קשה, תן לפחות סכום קבוע לצדקה.
שאלה: שיטות רפואה אלטרנטיביות: 1. יש שיטה שנקראת "שיטת פאולה" לריפוי הגוף דרך תירגול שרירים מסויימים. חסידי השיטה טוענים שהיא מרפאה חולים מכאבי שרירים ואגן. האם זה נכון או שמדובר בעוד שיטה שתופסת טרמפ על עשיית ספורט, שזה טוב לגוף גם בלי שיטות? 2. האם ריפוי ע"י אבני חן הוא אמיתי? יש אישה חרדית המטפלת בזה וכמקור לזה מביאה את "רבינו בחיי" שהרחיב בנושא ריפוי ע"י אבני החושן. האם זה נכון או שגם זה מקור הכנה לרמאים?
תשובה: 1. אינני מכיר את השיטה, ככל שיטה רפואית יש לעקוב אחרי הצלחתה עפ"י הנסיון, ולפני כן יש להתייחס בזהירות. 2. אמנם הדברים כתובים ברבינו בחיי, אולם אין כל ערובה שהאבנים שדיבר עליהם הם האבנים הנקראות בשם זה היום, ועל כן יש לקחת את הדברים בעירבון מוגבל.
שאלה: סנסור בשבת לחולה סכרת: בני שיחי הוא חולה סכרת נעורים, ל"ע. לפי הוראת הרופאים ומטעמי פיקוח נפש הוא חייב לבדוק את רמת הסוכר בדם כשש פעמים ביום, כולל כמובן שבת. לצורך כך הוא מוציא דם, מכניס למכשיר מיוחד, ובודק את רמת הסוכר. כל בדיקה כוללת אם כן איסור תורה של הוצאת דם (ולצורך הדם, היינו: מלאכה הצריכה לגופה), וכן הפעלה של המכשיר החשמלי. בשוק קיים היום מכשיר הנקרא "גלוקוז סנסור". אם משתמשים בזה ניתן למעט את הבדיקות לאחת עד שתיים בכל השבת. המכשיר אינו כלול בסל התרופות. עלותו חמשת אלפים ש"ח לרכישה ראשונית, ואח"כ עוד כשש מאות ש"ח בכל חודש. עד כמה מוטל חיוב על האדם להיכנס להוצאות כספיות רק על מנת למעט בחילול השבת?
תשובה: אין חיוב להיכנס להוצאות כה גבוהות בשביל זה.
שאלה: היכן לשים את הכתובה: חברתי התחתנה שלשום והרב אמר לה לשים את הכתובה אצל אמא שלה בבית, לשמירה. הכתובה שלי נמצאת אצלי בחדר, כי זה מה שאמרו בשעה שהתחתנו, מהו הנכון?
תשובה: בזמנים קודמים נהגו להניח את הכתובה בבית הורי הכלה מתוך חשש לפגיעה בכתובה ע"י הבעל. כמובן שבמשפחה תורנית מתוקנת במידות טובות אפשר להניח את הכתובה בבית הזוג ואין בזה חשש כלשהו.
שאלה: קעקוע של שם ה : אני אדם מאמין, איני חובש כיפה. למרות שהתורה מציינת איסור קעקועים, בחרתי לבצע קעקוע באומנות על גופי. קיימים על גופי שני קעקועים קטנים ובשבוע הבא מתכוון אני לבצע קעקוע שלישי. מעוניין אני לצייר מגן דוד עם המשפט :"יהיו לרצון אמרי פי והגיון ליבי לפניך, ה צורי וגואלי". אישתי טוענת שלמרות איסור הקעקוע, לכתוב על גופך את של ה, זה כבר חטא ומזל רע. נכון כי אסור לקעקע כלל וכלל, אך שאלתי היא האם כתיבת שם ה הינה מעשה חמור יותר?
תשובה: כתובת קעקע אסורה בפני עצמה, וקעקוע שם ד' אסור באיסור כפול משום בזיון שם שמיים. מי שקעקע את שם ד' אסור לעמוד עירום לפניו ולכן לא יוכל להתרחץ או להיכנס לשירותים אם לא יכסה את השם באגד מדבק שיסתיר את השם. וכדאי מאוד להיזהר באיסור תורה שלא ייקבע חלילה כאות קין לכל החיים.
שאלה: להציע שתיה כשאני יודע שיסרבו: הלכתי עם ארוסתי וראיתי שהיא צמאה. לא היה לי כסף וגם ידעתי שאם אציע היא תסרב. האם מפני כבודה, היה מותר לי להציע לה לקנות לה שתיה? מהסמ"ע, רכח, מבואר שאם הארנק ריק אסור להציע.
תשובה: אסור להציע מכיוון שזה הונאת דברים. ניתן לגשת למקום שיש בו מים, היום בכל מקום בארץ ניתן להשיג ברז מים.
שאלה: צידת מקק גוסס בשבת: היה מקק גדול בשבת בביתנו והוא גרם צער אמיתי לאשתי ולי (אני אסטניסט). האם היה מותר לי לצוד אותו (להפוך עליו דלי) בגלל תרי דרבנן במקום צער בשבת וביטול קצת עונג שבת? האם יש נפק"מ אם המקק היה גוסס?
תשובה: יכול להפוך עליו כלי.
שאלה: תליית "לוכד חלומות" מעל המיטה: האם תליית "לוכד חלומות" מעל המיטה נתפס כעבודה זרה? לוכד חלומות זהו כלי אינדיאני שלפי המסורת שלהם נועד כדי לשלוט בחלומות - לוכד את הסיוטים ואת החלומות הרעים ברשתו, ונותן רק לחלומות הטובים לעבור. לוכד החלומות בנוי מעיגול גדול שממנו תלויה נוצה, בתוכו רשת מסויימת ובמרכזו טבעת עגולה או כדור, שבהם מתרכזים החלומות. כדי שלוכד החלומות יעבוד, הוא צריך להיות עשוי מחומרים טבעיים בלבד, ותולים אותו מעל מיטתו של הישן.
תשובה: אינני יודע אם זה עבודה זרה אבל ייתכן בהחלט שיש בזה משום דרכי האמורי. אדם שפוי ורציני לא צריך להיגרר אחרי דברים כאלה.
שאלה: בקשת צרכים ותשובה בשבת: 1) האם מותר להוסיף בקשות אישיות בסוף תפילת העמידה אחרי "יהיו לרצון" בשבת (פרנסה, בריאות, זיווג וכולי.)? 2) אין אומרים וידוי בשבת. אדם שחטא, כגון: שחילל שבת בטעות ורוצה לעשות תשובה על החטא, כיצד עושה זאת בשבת כאשר אחד משלבי התשובה הוא וידוי? המשנ"ב כותב שלשון וידוי אסור אך חרטה על עוונות מותר, האם הרב יוכל לומר מה הנוסח שניתן לאומרו בשבת כתהליך תשובה?
תשובה: 1) בשבת מבקשים בקשות פרטיות רק על חולה שיש בו סכנה. 2) ניתן להרהר תשובה אולם את הווידוי יש לעשות במוצאי שבת.
שאלה: חיוב נשים בשלוש סעודות בשבת: הייתי רוצה לדעת, למה נשים מחויבות בשלוש סעודות של שבת הרי זה מצוות עשה שהזמן גרמא?
תשובה: ח דרשו שכל שישנו בשמור ישנו גם בזכור ולכן נשים חייבות גם במצוות עשה של שבת.
שאלה: קידוש על מיץ מנגו: אני לא אוהב לשתות יין וגם לא מיץ ענבים, האם מותר לי לכתחילה לקדש ולהבדיל על מיץ מנגו בקרטון או בקבוק או כל מיץ פרי אחר, שיש בו כ- 20 אחוז פרי? או שזה חייב להיות סחוט 100 אחוז?
תשובה: אם אינך יכול לקדש על יין אז תקדש על לחם או שתשמע קידוש ממישהו אחר. בהבדלה ניתן להבדיל על חמר מדינה כמו בירה.
שאלה: הלחן המקורי של הטעמים: אני מלמד ילדים לקרוא בתורה ושומע שיש לחנים שונים לאותו הטעם אשכנזי, אז מי צודק, איך נדע? הרי במקור זה הולחן פעם אחת. אז איך אדע לשים את האצבע על הלחן המקורי של הטעמים?
תשובה: אין מי שיודע מהו הלחן המקורי. למד את הנער בלחן המקובל בביהכנ"ס בו הוא מתפלל.
שאלה: עילוי נשמות בקבר רשב"י: אבא שלי החזיר את נשמתו לבורא ב- ה בכסליו ה תש"ע. אני מקפיד להגיד קדיש יתום בכל התפילות במשך היום, וכמו כן, בכל שחרית אני אומר תפילת השכבה לעילוי נשמת אבי. בכל שנה ב"ה אני עולה לקבר רשב"י מתפלל ומבקש בקשות של בריאות למשפחתי וכן ברכה. האם אני יכול לבקש מהרשב"י גם השתדלות לעילוי נשמת אבי?
תשובה: אין לבקש בקשות מהרשב"י, כי יש בזה איסור תורה לדרוש אל המתים. אמנם מותר לבקש מד' שבזכות הרשב"י ימציא מנוחה נכונה לנשמת האב עליו השלו'.